L 179/114
SK
Úradný vestník Európskej únie
14.7.2023
ROZHODNUTIE POLITICKÉHO A BEZPEČNOSTNÉHO VÝBORU (SZBP) 2023/1457 z 13. júla 2023 o vymenovaní veliteľa ozbrojených síl EÚ pre vojenskú operáciu Európskej únie na podporu námornej bezpečnosti v západnom Indickom oceáne a Červenom mori (EUNAVFOR ATALANTA) a o zrušení rozhodnutia (SZBP) 2023/311 (EUNAVFOR ATALANTA/2/2023)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na jej článok 38, so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu námornej bezpečnosti v západnom Indickom oceáne a Červenom mori (EUNAVFOR ATALANTA) (1), a najmä na jej článok 6 ods.
1, keďže: (1)
Podľa článku 6 ods.
1 jednotnej akcie 2008/851/SZBP Rada poverila Politický a bezpečnostný výbor (PBV) prijímaním príslušných rozhodnutí o vymenovaní veliteľa ozbrojených síl EÚ pre vojenskú operáciu Európskej únie na podporu námornej bezpečnosti v západnom Indickom oceáne a Červenom mori (EUNAVFOR ATALANTA) (ďalej len „veliteľ ozbrojených síl EÚ“).
(2)
PBV prijal 7. februára 2023 rozhodnutie (SZBP) 2023/311 (2), ktorým bol kontradmirál Juan María IBAÑEZ MARTÍN vymenovaný za veliteľa ozbrojených síl EÚ.
(3)
Talianske vojenské orgány 23. mája 2023 navrhli, aby bol kontraadmirál Fabrizio RUTTERI vymenovaný namiesto kontraadmirála Juana Maríu IBAÑEZA MARTÍNA od 17. júla 2023 za nového veliteľa ozbrojených síl EÚ.
(4)
Veliteľ operácie EÚ NAVFOR ATALANTA 2. júna 2023 podporil túto navrhnutú nomináciu.
(5)
Vojenský výbor EÚ 9. júna 2023 podporil odporúčanie talianskych vojenských orgánov.
(6)
Malo by sa prijať rozhodnutie o vymenovaní kontradmirála Fabrizia RUTTERIHO.
(7)
Rozhodnutie (SZBP) 2023/311 by sa preto malo zrušiť,
PRIJAL TOTO ROZHODNUTIE:
Článok 1 Kontradmirál Fabrizio RUTTERI sa týmto od 17. júla 2023 vymenúva za veliteľa ozbrojených síl EÚ pre vojenskú operáciu Európskej únie na podporu námornej bezpečnosti v západnom Indickom oceáne a Červenom mori (EUNAVFOR ATALANTA).
Článok 2 Rozhodnutie (SZBP) 2023/311 sa týmto zrušuje.
(1) Ú. v.
EÚ L 301, 12.11.2008, s. 33.
(2) Rozhodnutie Politického a bezpečnostného výboru (SZBP) 2023/311 zo 7. februára 2023 o vymenovaní veliteľa ozbrojených síl EÚ pre vojenskú operáciu Európskej únie na podporu námornej bezpečnosti v západnom Indickom oceáne a Červenom mori (EUNAVFOR ATALANTA) a o zrušení rozhodnutia (SZBP) 2022/2205 (EUNAVFOR ATALANTA/1/2023) (Ú. v.
EÚ L 40, 10.2.2023, s. 24).